pageName
stringclasses 8
values | text
stringlengths 1
7.89k
| lang_identity
stringclasses 23
values | __index_level_0__
int64 0
4.27k
|
|---|---|---|---|
Football B'darija - فوتبول بالداريجة | محمد صلاح بدا كيلوح الباسات لإدارة ليفربول باش يحسموا المستقبل ديالو..
" واخا يطرا لي يطرا ، ما عمري ما غادي ننسى الشعور ديال الإحتفال فالأنفيلد " هادي اخر خرجة إعلامية ل محمد صلاح فالأنستا كتأكد بلي القضية فيها إن ، فحالة ليفربول ماحطاتش شي عرض طويل الأمد عما قريب نقدرو نشوفو محمد صلاح فالسعودية ابتداءا من الصيف الجاي. | ary_Arab | 202 |
Football B'darija - فوتبول بالداريجة | لي كيعجبني ف غاسبيريني انه واخا مدرب متشدد للأفكار ديالو و لكن مدرب معقول و فأي ماتش كما كان يقدر يبدل طريقة اللعب و نتا مغاديش تكون موجد لهادشي.
غاسبيريني جاتو هاد الهبلة اليوم ضد كونتي ، فالشوط الأول رابح بفضل دوبلي د لوكمان و ضارب كونتي بالسلاح ديالو لي هو التحولات.
كلشي كان كيتسنى غاسبيريني يدخل بطريقة لعب ديالو المعتادة يضغط رجل لرجل و يبريسي الداخل ، كونتي وجد لهادشي و لكن غاسبيريني كان ليه رأي آخر . فإنتظار اش غتعطينا الميطا الثانية فلماتش. | ary_Arab | 203 |
Football B'darija - فوتبول بالداريجة | الى سولتيني على ماتش يرجع الاحد تا هو أحد ممتاز را هو توتنهام x أستون فيلا..
صراع بين ايمري و بوستيكوغلو ديال شكون عندو علو الكعب على لاخر ، جوج مدربين غادي يلعبو ب بلوك طالع و يشوفو شكون لي غيرمش الأول ، جوج فراقي عندهم الكاليطي كبيرة فالتحولات الهجومية واللعابة غادي يتبرعو مساحات خاص غي يكونو فنهارهم و يبرعونا أهداف..
الماتش مع 15h00 ، بقاو على بال. | ary_Arab | 204 |
Football B'darija - فوتبول بالداريجة | موضوع الساعة فإسبانيا هو اش غادي يقرر فينيسيوس الخطوة الجاية فالكاريير ديالو ، البقاء مع ريال مدريد او الخضوع لإغراءات السواعدة..
فيليكس دياز واحد من المقربين لريال مدريد تاهو قال بلي الهلال مهتمين ب فينيسيوس ، الهلال باغا تجيب لعاب من الصف الأول ، نيمار لحد الساعة ماصدقش و ميسي مستقر ف ميامي و عاجبو الحال تما..
السعودية ماشبعاتش و مزال باغا تضيف لعابة باش يكونو مرجع للدوري ، غادي يديرو كتر من جهدهم باش يجيبو صلاح و دي بروين فالميركاتو الصيفي ، فينيسيوس من بعد. | ary_Arab | 205 |
Football B'darija - فوتبول بالداريجة | العلاقة بين فونسيكا و لياو ماشي تل لهيه و السبب هو ان فونسيكا كيبغي شدة أكبر من الاجنحة ديالو بدون كرة ، يرجعو يدافعو و يضغطو القدام اكثر..
لياو معروف لعاب مرخي و لكن بالكرة را من افضل الاجنحة لي كاينين، المدربين الملتزمين ماكيحملوش هاد النوعية دلعابة حيت فنظرهم كياترو على السيستم بأكمله بدون كرة..
اش بان ليكم فهاد البلان؟ من جيهتي كنشوف ان هدا ماشي حل خصوصا لفرقة كتنافس على السيري a ، الجانب التقني و التاتير ديال لياو على هجوم الميلان كبير ، لو كان لعاب طماع غادي نتفهم القرار و لكن هو واحد من اكثر اللعابة سقاية و لي كيهمو ان المنظومة دلاطاك تكون محركة اكثر من المساهمات ديالو الشخصية. | ary_Arab | 206 |
Football B'darija - فوتبول بالداريجة | هاري كين ف سباق ضد الساعة باش يدخل للتاريخ من أوسع ابوابه..
هاد الموسم يقدر يكون ماشي غي موسم الفرج و لي يربح بيه شي ألقاب ولو غا محلية فألمانيا ، بل خونا معول يكون هو أسرع لعاب ماركا 100 بيت مع الفريق ديالو..
60 بيت ف 59 ماتش مع بايرن ميونيخ ، هاد الموسم غادي يعطينا الخبار و يقرب لينا الصورة اكثر ف واش غادي يبقا غادي بهاد الريتم ولا لا. | ary_Arab | 207 |
Football B'darija - فوتبول بالداريجة | تصويرة كتدوي على راسها. | ary_Arab | 208 |
Football B'darija - فوتبول بالداريجة | ايفانيلسون بلمسة الكبار كيزيد الثاني لبورنموث ضد السيتي ، ميمكنش على ماتش كيقدموه. | arb_Arab | 209 |
Football B'darija - فوتبول بالداريجة | ميطا غادي تدوز تحت الرادار من ايراولا ضد مانشستر سيتي فحالة خوتنا قلبو النتيجة ، مدرب شد الريتم مع الوقت و لعابة وصلاتهم الأفكار و فهمو طريقة اللعب و هاهما غادين زاز لوز..
المشكل ديالي مع منتقدين الدوري الانجليزي هو ماكيشوفوش هاد العذاب لي كتدوزو اي فرقة باش تربح 3 نقاط فكل ماتش، فأغلب الأحيان الجودة دلعابة كتحسم الماتشات ولكن كتر من نص دلفراقي يعذبو اي فرقة فالدوريات الاخرين مرتاحين.
الجودة لي عند فرق البرمييرليج من مدربين و لاعبين كبيرة جدا ، و لي كيعجبني فيهم انهم ماكيقنعوش و كيشوفو اي ماتش كما كان ضد اي واحد كفرصة باش يربحو و يوصلو صوتهم للعالم. | ary_Arab | 210 |
Football B'darija - فوتبول بالداريجة | كنتفرج ف البرمييرليج كل سيمانة وحضرت لارتيتا ارسنال من ايام القهرة لايام ' النجاح ' و كانت رحلة زوينة فهاد تلات سنوات ، الفرقة قدرات تحول من فريق مقتول الى فريق كيتناطح مع مانشستر سيتي فجوج سنوات متابعة و لكن بطريقة ما ماقدراتش تحقق اي لقب و تفرض راسها بلي را فعلا رجعات..
من نهار تفرجت ف ارسنال ارتيتا وهما عندهم مشكل كبير فالتنشيط الهجومي ، و هادشي ماعندوش علاقة ب غياب اوديجارد ولا لا ، الفرقة كتعتامد على الضغط العكسي باش تحاول تصنع فرص و لكن فاش كيواجهو خصم منظم و كيسبق عليهم النتيجة كيتلفو و مكيقدروش يختارقو داك البلوك و الامثلة عديدة و تقدر تلقاها تا فأحسن مواسم الفرقة نفس الشيء كيتعاود ( تقدر تعاودو تفرجو فماتش ضد البايرن الي روتور ، ماتش استون فيلا ، ماتش نيوكاسل نفس الشيء طرا الموسم الماضي ف سانت جيمس بارك..)
الإشكال هو ان الفرق دبا ماشي بحال شحال هادي ولاو كيوجدو لارسنال مزيان و كيدوبليو على الاجنحة ديالهم و كيحاولو يسدو الثغرات ، المشكل د ارتيتا هو انه عارف هادشي و لكن كيمشي يزيد يجري يجيب لعابة بدنية بلاصت لعابة تقنية لي تقدر تصنع ليه الحل و تخوي ليه فالثلث الاخير ، الشيء لي كيخلي الفرقة كتدور فنفس الحلقة فكل موسم..
ماعنديش شك ان ارتيتا غادي يقلب الاوضاع فالاخير ، و لكن باش يتوجو بدوري الأبطال او الدوري ؟ كيبان اننا مزال غادي نتسناو موسم اخر كما قال ايفرا " ارسنال بحال نيتفليكس ، ضروري خاصك تسنى الموسم الجاي " | ary_Arab | 211 |
Football B'darija - فوتبول بالداريجة | ارتيتا حول ارسنال من فريق ممتع ل فريق ذو القامات الطويلة الهم ديالهم الوحيد هو مايخضعوش للفرق بدنيا و يتناطحو معاهم طيط أ طيط بدون اي اعتبار لما هو تقني فالتشكيلة..
البناء د الفرقة غادي يعطيك فأغلب الماتشات فالموسم فالدوري و لكن ديما غادي تبقا ناقصاك شي حاجة باش تدي الدوري ، ديما غتبقا ناقصاك ديك اللمسة د اللاعب التقني لي ماعندكش.
اجنحة كتشد كورة حدا التوش و كيلعبو دور الجناح و الظهير فنفس الوقت ، لعابة رجليهم مغيبقاوش قادرين يلعبو الأدوار الدفاعية لهاد الدرجة و شي نهار غادي يتفرغعو و كيبان هاد النهار قريب..
الفريق منعدم فالهجوم حيت كل واحد فيهم لاعب فبوسط ماشي ديالو ، مارتينيلي كيلعب غا حيت كيدافع مزيان ، قمع ارتيتا ل لعابة المميزين بالكرة غا حيت مكيضغطوش بشراسة غادي يكلف ارتيتا الكثير ، الفرقة ولات كتلعب غا باش تجيب الكورنيرات توصل ليك الحالة لي وصلات ليها ارسنال هجوميا. | ary_Arab | 212 |
Football B'darija - فوتبول بالداريجة | صباح الخير ، صباح السبت الممتاز و لي غادي نفتاتحوه بمعركة زوينة ف السانت جيمس بارك..
بلا مانحتاج ندوي بزاف على الجو لي كيخلقوه جمهور نيوكاسل فتيرانهم و خاصة ضد الفرق الكبار ، الحماس د الجمهور كيكون مرفوق ب كرة ايدي هاو الشرسة و البريسينغ القاتل لي كيطبقوه على فترات متقطعة فلماتش ضد اي خصم كما كان نوعو..
ارسنال من جهة اخرى خاصو يربح بأي طريقة باش يخلي راسو فالصراع مع ليفربول و مان سيتي ، ارتيتا كيدخل هاد الماتشات حشمان برا تيرانو و كيحاول يخطف الرباح من فرص قليلة كيصنعها و كيسد كلشي لور.
مقبلين على ماتش كبير مع 13h30 ، كونوا فالموعد. | ary_Arab | 213 |
Football B'darija - فوتبول بالداريجة | البرازيلي موريو لي خاطف الاضواء من شحال هادي ف البرمييرليج ، عاوناتو الفورمة لي دايرينها نوتنغهام باش يعيطو عليه بلادو لاول مرة..
موريو هو واحد من افضل المدافعين ball-playing لي كاينين ف أوروبا كاملة و كنظن مكاينش شي قلب دفاع غوشي احسن منو بالكرة فالدوري الانجليزي على الاقل ، و بالنسبة لأن يكون عندك مدافع غوشي و فنفس الوقت كويري را شي حاجة قليلة بزاف و هاد النوعية هي لي كتبني عليها فرقتك ، المشكل د لعاب هو انه قصير و يقدر يتكرفس فالصراعات مع المهاجمين و لكن واقف على صح و كورتو نقية ، باسات طوال و قصار كيكسر بيهم الخطوط ، كيطير ف دريبل و كان غادي يماركي جوج اهداف اعجازية جرا بيهم من نص تيرانو و دخل بيها لكاري بوحدو ضد تشيلسي و كريستال بالاس الموسم لي داز.
المشكل لي كاين هو لولا الفورمة لي بادين بيها نوتنغهام هاد الموسم مكانش غادي يعيطو عليه ، مدربين لي دازو دلبرازيل كيمشيو نيشان للفراقي المزيانين و كيهزو منهم بالإضافة للعابة لي كيلعبو داخل البرازيل و كيعطفو عليهم ، يمكن احد الأسباب لي خلاتهم ميطفروهش فالسنين الاخيرة هي كيشوفو غي حدا راسهم. | ary_Arab | 214 |
Football B'darija - فوتبول بالداريجة | روديجر من تدريبات الريال ✂️ | arb_Arab | 215 |
Football B'darija - فوتبول بالداريجة | السعودية غادي تدير كتر من جهدها باش تجيب فينيسيوس للهلال ف 2026 ، البلاد باغا تحط فلوس صحيحة باش تقنع خونا يجي بالإضافة ل شي اغراءات اخرين..
السعودية بداو الهضرة مع فيني بكري من الصيف فمحاولة باش يقنعوه باش يحاولو يسدو الصفقة بالزربة، القرار د فيني مزال مامعروفش واش غيتاخد هاد الخطوة ولا لا و لكن السواعدة كيضغطو باش يكملو الصفقة. | ary_Arab | 216 |
Football B'darija - فوتبول بالداريجة | هاد خونا سميتو جاكس و كيشجع اوساسونا ، غادي يسافر من بيلباو تل شيكلانا فالطوبيس و غادي يضرب كتر من 1045 كيلومتر غير باش يتفرج ف فرقتو فالدور الاول من كأس الملك..
فاش غادي يوصل تما غادي يعرف بلي الماتش غادي يتأجل بسبب الشتا ، الفرقة غادي تعرف بالوضعية ديال جاكس و غادي يقررو يرجعوه معاهم.
فيديو واخا طويل و لكن يستاهل تتفرج فيه. | ary_Arab | 217 |
Football B'darija - فوتبول بالداريجة | صحاب الستون ، متنساوش ماتش الهلال و النصر اليوم فالدوري..
ديربي الرياض اليوم غادي يكون شكل ثاني ، النصر غادي يحاولو مرة اخرى يفكو العقدة و يربحو ماتش غادي يعني الكثير فالصراع المتوقع على الدوري..
الهلال غادي يحاولو يفرضو السيطرة ديالهم على النصر و على الدوري كامل ، رباح غادي يخليهم يغردو بوحدهم فالصدارة و يديرو مسافة مع الاتحاد و يفزعو النصر.
الماتش مع 19h00 ان شاء الله. | ary_Arab | 218 |
Football B'darija - فوتبول بالداريجة | هنا عرفنا ان النحس د كين فايت الزهر د كومان | ary_Arab | 219 |
Football B'darija - فوتبول بالداريجة | قالك ا سيدي اينزو تفارق مع مرتو واخا عندو معاها بنت و ولد ، السباب د الفراق هو ان اينزو قاليها انا باقي صغير و حسيت براسي ماعشتش الحياة و زربنا فالزواج.
اينزو مزال باغي يكتاشف الدنيا و يمشي يدور مع راسو ، كيحس براسو بلي مزال ماعندوش المسؤولية ديال يكون زوج و أب فنفس الوقت و باغي يعيش راسو.
بطبيعة الحال مور قرار دالفراق .. مرتو غادي تلوح القصة كاملة فالستوري ديالها فأنستا. | ary_Arab | 220 |
Football B'darija - فوتبول بالداريجة | تفرجت فالملخص د الانجليز ضد السويد اقل من 17عام و مانكذبش عليكم ، هاد ماكس داومن غادي نيشان للطوب..
تا انجلترا مامسطلنيش عليه الاضواء بزاف ، بزاف ماكيعرفوهش شكون هو ، يمكن تعلموا من الدرس و مبقاوش كيزيدو فيه و كيخليو دراري يطلعو ضربة ضربة بلاصت ما يدفنو ليهم الكاريير قبل ما يقولو بسم الله. | ary_Arab | 221 |
Football B'darija - فوتبول بالداريجة | الناس د السويد بداو كيحلمو و يوجدو لمونديال 2026 و كيشوفو التشكيلة المحتملة..
الى جينا ندويو على من ناحية الأسماء كاين مايدار فالوسط و الهجوم ، و لكن كاين سبب علاش لي قاد هاد التصويرة ورانا غير لي بغا و غبر الدفاع.. | ary_Arab | 222 |
Football B'darija - فوتبول بالداريجة | غوارديولا عارف ان كاس الرابطة هي اقل حاجة تقدر تلعب عليها ، ازدحام الجدول كيخلي المنافسة على غاع البطولات هو امر شبه مستحيل على الفرق الانجليزية بالخصوص..
الفريق مقبل على ماتشات صعاب فالدوري و غادي يحتاج يكسيري فالجولات الاخيرة من دوري الابطال باش يدوز مع 8 لولين ، الفريق كيبان منقوص و زاد توعت سافينيو اليوم ، سكواد الفريق بعيدة كل البعد على المنافسة على جميع الجبهات و اقل بطولة كتستاهل التضحية. | ary_Arab | 223 |
Football B'darija - فوتبول بالداريجة | البروفايل ديال ايثان نوانيري بحالا جمعتي دافيد سيلفا و اوديجارد و خلطتيهم مع بعضياتهم ، موهبة قادمة بقوة وارسنال مهلين فيه و كيحاولو مايزربوش عليه خاصة انه يالاه 17عام.
السطوك ديالو اصلا فالسما و غاع لعابة د ارسنال كيقولوها فيه زوينة ، عطيه عام عامين غتلقاه كيلعب اساسي حيت ميمكنش بحال هاد اللعاب تخليه فالتوش. | ary_Arab | 224 |
Football B'darija - فوتبول بالداريجة | انجي بوستيكوغلو فاش سولوه على الحاجة د الألقاب بالنسبة ل توتنهام ، قاليهم بلي فالعادة ديالي كنربح الألقاب فالموسم الثاني ديالي مع الفرق لي دربتهم..
انجي غادي يدخل مسابقة اليوروباليج ، كاس الاتحاد و كاس الرابطة بهدف واحد هو يمشي لأبعد نقطة و يحاول يربحهم ، منها يرجع ديك العقلية دالألقاب للفرقة و منها يربح شوية الوقت و يدير واحد الحاجة مداروهاش مدربين كتار مع الفرقة.
*اخر كاس ربحوه توتنهام كان هو كاس الرابطة عام 2008. | ary_Arab | 225 |
Football B'darija - فوتبول بالداريجة | ماتشات الليلة بإذن الله :
18:00 : فاينورد ضد اياكس.
18:30 : إمبولي ضد الانتر.
20:30 : برايتون ضد ليفربول
20:45 : يوفينتوس ضد بارما
20:45 : نيوكاسل ضد تشيلسي
20:45 : استون فيلا ضد كريستال بالاس
20:45 : مانشستر يونايتد ضد ليستر سيتي
20:45 : بريستون ضد ارسنال
21:15 : توتنهام ضد مانشستر سيتي | arb_Arab | 226 |
Football B'darija - فوتبول بالداريجة | ريال بيتيس جددو مع عبد الصمد الزلزولي تل 2029 ، الفرقة كتعتابر اللاعب كواحد من الساس د الفرقة و بغات تسد البيبان على الفراقي. | ary_Arab | 227 |
Football B'darija - فوتبول بالداريجة | كيفاش لحظة وحدة تقدر تقلب المسار ديال لعاب ، دولة فكرة القدم..
فعز كورونا ، ايميليانو مارتينيز كان احتياطي ل لينو ف ارسنال ، فالماتش ضد برايتون قبل ربع سنين غادي يتوعت لينو بعد الحادثة ديالو مع موباي و غادي يدخل بلاصتو واحد الحارس سميتو ' ايميليانو مارتينيز ' ، خونا غادي يكمل الموسم مزيان و غادي يدير تصديات مهمة و انتصارات أهم و ارسنال معاه غادي تشد واحد السيري ديال الإنتصارات و غادي يمنعو ليفربول من تحقيق البطولة ب 100 نقطة.
العام لي موراه غادي يتباع لأستون فيلا ، فريق كان يالاه تعتق من الهبوط بفضل هدف غريليتش ضد وست هام وكلشي جاتو صفقة عادية لفرقة كتنافس على الهبوط ، النتيجة ؟ مع استون فيلا شهد التحول التاريخي من الصراع فمراكز الهبوط لتصدر التشامبيوزليغ بعد 3 جولات ، لعب نصف نهائي الكونفيرنس ليغ و خدا جوائز فردية كبيرة بحال احسن حارس فلعالم..
مع الأرجنتين بلا ماندويو بزاف ، كلنا عشنا اللقطات ديالو التاريخية و التاتير ديالو الكبير على جوج كوبا امريكا و المونديال لي ربحو بلادو ، خونا كان هو اليد الليمنية لميسي فالمنتخب ، فين ما الأمور ممشاتش كيما كان كيبغيها كيبان مارتينيز من العدم و كيعتق شعب على قدو.
احسن تحول لشي لعاب شفت فهاد العقد الأخير ، لعاب كان ديما ساكت و حشومي و صابر على الإعارات و كل عام ف فرقة ، مافقدش الأمل و تسنى الفرصة ديالو و فاش جات ماعطلهاش. | ary_Arab | 228 |
Football B'darija - فوتبول بالداريجة | سكوت ماكتوميناي ل نابولي صفقة دازت فالسكات و لكن التاتير ديالها كبير جدا..
فالوقت لي بدا كيكتاشف راسو ف بوسط جديد مع المانيو ، مشاو لاحوه فالزبل بالرغم من انه كان واحد من الهدافين د الفرقة الموسم لي داز.
كونتي شافها همزة و السيد خدام معاهم ديال بصح من نهار جا ، كيلعب فبوسط متقدم كما كيلعب مع بلادو و كيقدم مستويات زوينة فكل سيمانة. | ary_Arab | 229 |
Football B'darija - فوتبول بالداريجة | سبورتينغ لشبونة مستاعدين يبيعو فيكتور جيوكيريس هاد الصيف و حطو ثمن معقول لي بغا ياخدو ، بعض المصادر كتقول أن الثمن كيتراوح بين 60 مليون يورو تل 70.
العجب ان تا فرقة من البرمييرليج ما شافت فجيهتو بعد الموسم ديالو مع كوفنتري سيتي ف تشامبيونشيب ، اللعاب كان بوحدو غادي يطلع كوفنتري للدوري و لكن خسرو فينال البلاي اوفس ضد لوتون.
لشبونة مكانتش باغا تبيع هاد الصيف و غاع الفرق لي سولو فيه قالو ليهم ثمن خيالي باش يقلبو و يشوفو ف جهة اخرة ، دبا عرفو ان ميمكنش تشد اللعاب بزز و هاد العام غادي يكون هو لخر ليه مع الفرقة. | ary_Arab | 230 |
Football B'darija - فوتبول بالداريجة | ماشي غير حيث مكاينش دوري الأبطال را ماكاين ما يدار..
اليوم ماتش بين نابولي و اسي ميلان ، ماتش غادي تحاول نابولي تفرض فيه راسها و تأكد للجميع انهم حاضرين و ماشي غي حيت كان الجدول ديالهم ساهل ، بالنسبة للميلان واخا الفريق مكيعيش احسن الفترات ديالو و لكن عودنا انه فريق كيدير العصا فالرويضة لكلشي و خاصة نابولي ، انتصار للأسي غادي يخليهم يرجعو ينافسو مع بنادم على الصدارة.
الماتش كان مع 20h45 و كاين لي كيقول بلي غادي يولي مع 21h00 بسبب الشتا ، لمهيم بقاو على بال. | ary_Arab | 231 |
Football B'darija - فوتبول بالداريجة | تخيل كاين لي مشا عند دي بول كيكومونطي ليه حيث خدا لفيني كرة الذهبية | ary_Arab | 232 |
Football B'darija - فوتبول بالداريجة | فيني : الله يحفضك افغيغو | ary_Arab | 233 |
Football B'darija - فوتبول بالداريجة | " الى اضطريت غادي نبقا نحاول عشرة المرات تا نديها ، بنادم مامستاعدش لأش غيطرا "
تويت ديال فينيسيوس بعدما ربح رودري البالون دور ، خونا مامفاكش و غادي يعاود يحاول و مغاديش يستسلم تا يجيب العز. | ary_Arab | 234 |
Football B'darija - فوتبول بالداريجة | جاء الحسم ، رودري هو مول الكرة الذهبية لموسم 2023/2024. | arb_Arab | 235 |
Football B'darija - فوتبول بالداريجة | زعما ؟ | pes_Arab | 236 |
Football B'darija - فوتبول بالداريجة | ف غفلة من الجميع ، روبين اموريم هو لي غادي يكون المدرب الجديد للمانيو ، الفريق غادي يدفع الشرط الجزائي و تفاهم مع المدرب.
مدرب شاب و اتبت راسو كشخص كيدور كورة ، وصل الوقت باش ياخد تحدي اكبر. | ary_Arab | 237 |
Football B'darija - فوتبول بالداريجة | حاليا هادي هي الاقرب داكشي صحيح | ary_Arab | 238 |
Football B'darija - فوتبول بالداريجة | شوفو شكون رجع! | ary_Arab | 239 |
Football B'darija - فوتبول بالداريجة | رودري هو لي ربح الكرة الذهبية حسب الموثوقين ، الحفل اليوم بالليل. | arb_Arab | 240 |
Football B'darija - فوتبول بالداريجة | 🚨 🚨 " المحيط ديال فينيسيوس بدا كيقتانع ان فيني ماغاديش يربح البالون دور اليوم ، نفس الشيء بالنسبة للناس د ريال مدريد "
( الموثوق فابريس هوكينس ) | ary_Arab | 241 |
Football B'darija - فوتبول بالداريجة | المانيو تقادا ليهم الصبر و جراو على الصلع بعد الخسارة ضد وست هام هاد الويكاند..
تعطلو باش ياخدو القرار و لكن ملي طيروه هداك هو النهار الكبير عند غاع مشجعين المانيو ، مدرب ماعطاهم والو وغرق الفرقة بالكرارس و بقا كيسرح فبنادم فالمؤتمرات.
المانيو حاطين ناغيلسمان كهدف رئيسي و غادي يحاولو معاه هو الأول. | ary_Arab | 242 |
Football B'darija - فوتبول بالداريجة | دقيقة صمت على الراحل عبد العزيز برادة قبل الكلاسيكو بين باري و مارسيليا | arb_Arab | 243 |
Football B'darija - فوتبول بالداريجة | الماتش لي تا حد ما تسوق ليه صدق هو احسن ماتش فالنهار و يمكن الويكاند غاع!
صحيح ان الأهداف كانت اغلبها من اخطاء فردية و لكن الريتم كان طالع الشيء لي ماتعودناهش ف ماتشات اليوفي قبل تياغو موتا.
4-4 نتيجة ماكنتش كنتخيلها تطرا فالكالتشيو بين جوج فراقي منافسين على اللقب ، لعلها بداية لحكاية زوينة و عودة للدوري لي كان هو الأفضل واحد الوقت! | ary_Arab | 244 |
Football B'darija - فوتبول بالداريجة | لقطة عاوتاني كتاتر على سير المباراة و يمكن غاع الدوري ، حاجة غادي نرجعو ليها فاش يسالي الدوري و نقولو تاني كون و كون..
انتوني تايلور ماصفرش را كاينة كوفرة تا شاف الكرة وصلات عند هافرتز و ولا فاص ا فاص مع كيليهير.
هاد اللقطة تقدر تزيدها على الحمرة د رايس و ديال تروسار هاد لعام لي طراو لقطات 100 مرة بحالهم و ماشفناش صفرات ثانية بحال داك الشكل ، سنوات و انا كنتفرج ف البرمييرليج و ماعمري ما شفت شي فريق تاتر من التحكيم اكثر من ارسنال و هادشي كنقولو بحيادية تامة ، اكثر فريق كيتعاقب على حوايج بساط و تافهة. | ary_Arab | 245 |
Football B'darija - فوتبول بالداريجة | نقطة مهمة ل ليفربول ف ملعب صعيب و ضد خصم مابقاش كيعرف الخسارة ضد طوب 6 ، نتيجة كتخدم مانشستر سيتي لي كتحطو فالصدارة.
ليفربول كانو يقدرو خطفو الرباح فظل الإصابات ديال ارسنال و لكن تا نقطة مزيانة ، ارسنال لا خوف عليهم مزال غادي يكونو منافس قوي على اللقب فاش يرجعو ليهم لعابة.
نتيجة مزيانة للفراقي بجوج فظل الظروف دلماتش. | ary_Arab | 246 |
Football B'darija - فوتبول بالداريجة | دق 15 : الانتر 1-0 اليوفي
دق 20 : الإنتر 1-1 اليوفي
دق 26 : الانتر 1-2 اليوفي
دق 35 : الانتر 2-2 اليوفي
دق 37 : الانتر 3-2 اليوفي
العافية شاعلة ف جيوسيبي مياتزا. | arz_Arab | 247 |
Football B'darija - فوتبول بالداريجة | الشيء لي كيخلي هاد الدري مميز و افضل من لعابة فالمركز ديالو هو جميع القرارات لي كيتاخدها بالكرة كتكون صحيحة ، اينفوا كتنساه و كتخليه ف مواجهة 1vs1 ضد الظهير عرف راسك غادي تاكل العصا.
الحل الوحيد باش تحد من خطورة ساكا هو تحط حداه 2 تل 3 لعابة ، هادشي يقدر يحد من خطورة ساكا و لكن غادي يخوي لعشرانو اذن كيما درتي وحلة.
الاستمرارية لي عند بوكايو ساكا حاجة كنشوفها عند قلة من لعابة ، تقريبا كيساهم ف كثر من نص دالماتشات لي كيلعبهم فالموسم ، و كل موسم كيتغلب على المساهمات لي دار فلعام لي قبل و هدا هو التطور الحقيقي. | ary_Arab | 248 |
Football B'darija - فوتبول بالداريجة | ارتيتا متحكم فلماتش و كيسيرو على هواه ، فاش كيبغي يهجم كتبان ان الفرقة غادا تصنع الخطر + عندهم سلاح الكرات التابتة ، فنفس الوقت الفريق منظم بدون كرة و كيدافع ب 11 الشيء لي كيخلي المهمة د ليفربول صعيبة.
ليفربول محلولين و الأهداف القليلة لي تماركات عليهم فالدوري ماكتعكسش فكرة ان دفاعهم و تمركز لعابة دالوسط خاصها الخدمة. | ary_Arab | 249 |
Football B'darija - فوتبول بالداريجة | تين هاغ كان جاب المركز الثالث فأول موسم ليه حيث كان كيلعبو التحولات و هدا هو لعب كيتناسب مع قدرات اللعابة انذاك بحال برونو ، كاسيميرو ، دي خيا ، بيساكا راشفورد و اخرون..
فالموسم الثاني بغا يدور كورة ، جرا علا دي خيا و جاب اونانا و بغا يبدا يبني من الخلف ، المشكل ان نص لعابة دالفرقة كيلعبو تحولات هادي سنوات و عارفين السيستم مع سولشاير ، المشكل لي دار تين هاغ هو الانتدابات مكانتش فالصميم ، ف خونا لقا راسو كيدور ف بلاصتو ، ماعندوش المقومات ديال فرقة تضغط القدام ، تدور كورة و فنفس الوقت خسر خصائص فريق التحولات لي عرفنا على المانيو ف السنين الأخيرة.
النتيجة ؟ فريق غير منظم و محلول ديال بصح ، تين هاغ خسر الفرصة ديالو باش يقلب الأوضاع كما قال مرارا و تكرارا ، الوقت وصل باش المانيو تشوف شي مدرب جديد و متبقاش تضيع الوقت . | ary_Arab | 250 |
Football B'darija - فوتبول بالداريجة | سيداتي سادتي ، كنقدم ليكم احسن صانع العاب فالعالم حاليا ، كول بالمر.
ف حالة خليتيه يلعب على خاطرو و ماكلفتيش شي حد يضغط عليه بحال خيالو غادي تندم ، بالمر ف طريقة لعب التحولات هو سم لأي فريق ، غي وفر ليه جراية و غادي تبرع مع راسك. | ary_Arab | 251 |
Football B'darija - فوتبول بالداريجة | ديزاين لي دارتو الباج ديال الإنتر الرسمية للماتش ضد اليوفي ، إبداع و استفزاز فنفس الوقت.
بحال هادشي كيعطيك واحد الحماس و الندية اخرة فلماتش ، هادشي كيكون اول حاجة ف راس و بال كل لعاب باش ميخسرش داك الماتش تحديدا و تا المدربين كيلعبو على هادشي باش يحمسو اللعابة ديالهم. | ary_Arab | 252 |
Football B'darija - فوتبول بالداريجة | ضرب ليك على تشيزني لور اش كيدير هههههههههههههههههههه | arb_Arab | 253 |
Football B'darija - فوتبول بالداريجة | متحمس للماتش بين ارسنال و ليفربول ، فراقي بجوج تعودنا يقدمو لينا طبق كروي على حقو و طريقو و ان شاء الله غادي يتزامن الماتش مع أمطار الخير ( الله يرحمنا ) ، الشيء لي غادي يأدي لواحد المتعة خالصة.
ارسنال فتيرانهم معروفين كيضغطو بشراسة خصوصا فالميطا لولة ، ليفربول عندها فان دايك و ارنولد لي يقدرو يهرسو الضغط بفضل باساتهم الطوال ل صلاح و نونيز.
اي واحد كيتسنى الماتش يكونو فيه فرص قلال غير ينسى ، بقات غير ف شكون غادي يكون الهجوم ديالو فايق اكثر من لاخر و لي غادي يستغل أخطاء لاخر اكثر.
متحمس لمواجهة الوسط خصوصا ضغط رايس على حامل الكرة و دوران غرافنبرخ فالمساحة ، الإستباقية ديال رايس و الضغط ديالو الشرس على حامل الكرة يقدر يكون المفتاح ديال ارسنال فهاد الماتش ، الكرات الثانية ايضا غادي تكون مهمة باش كل واحد يفرض السيطرة ديالو على لاخر. | ary_Arab | 254 |
Football B'darija - فوتبول بالداريجة | بغاو يجريو عليه صحة ، الادارة حطاتو ك كبش فداء و دارو لي فجهدهم باش يصيفطوه بزز ا باش يجي نيكو ، الرد ديال رافينها على هادشي ؟ مباغيش نمشي و بت نبات ليكم هنا..
كلشي نسى الطريقة باش جا بيها لفريق الأحلام ديالو ، تشيلسي قبلات ثمن الصفقة مع ليدز وبقاو كيتسناو الرد ديال رافينيا ، اللعاب قاليهم والو و لا كانت نسبة ديال 1% نمشي للبارصا غادي نتسنى ، فلخر البارصا لقات تخريجة باش يجي.
خاصك تعرف ان فالكرة الحالية هدا هو النوع دلعابة لي كتحتاج باش تسطع ، اللعابة لي كيموتو على التوني و ماكيوقفوش الماتش كامل ، كلشي كان كيشوف اش كان كيدير رافينيا اينفوا كتوفر ليه مساحة فالثلث الاخير و لكن فضلو يعيطو ليه بالبنغالي و الهندي غا حيت ماكيدريبليش. | ary_Arab | 255 |
Football B'darija - فوتبول بالداريجة | برشلونة 4-1 بايرن ميونيخ
ريال مدريد 0-4 برشلونة
اكبر المتفائلين مكانش كيظن ان هاد جوج ماتشات غيساليو بهاد النتيجة ، كلشي كان خايف من سرعة الأجنحة و خطة الاورجو بدون اعتبار أن البارصا هي اكثر فرقة كتخرج الخصم ف التسلل فالدوريات الخمس الكبرى.
فليك بيني غالط كما بين الكثير غالط ، واثق الخطوة يمشي ملكا ، تايق فالخطة ديالو و عارف اش غادي يخرج منها و مايهمش الخصم لي غادي يواجهو ، كورتو هي كورتو. | ary_Arab | 256 |
Football B'darija - فوتبول بالداريجة | كاينة | ary_Arab | 257 |
Football B'darija - فوتبول بالداريجة | اينياكي بينيا اليوم : | arb_Arab | 258 |
Football B'darija - فوتبول بالداريجة | هبط الريدو. | arb_Arab | 259 |
Football B'darija - فوتبول بالداريجة | خطة التسلل مجنونة و مخلية مبابي كيعوم ف بحر بوحدو ، اللعاب باغي غي يجري ف مساحة بدون وعي أنه مراقب من قلوب الدفاع فكل تحرك كيدير و دايرين الحساب لأش غيدير .
داكشي علاش باش تواجه البارصا بهاد خطة التسلل ، احسن حل عندك هو يكون مهاجم كيخرج يدور كورة و تقنيا عالي ، لو كان مهاجم ب بروفايل بنزيما لاعب هاد الميطا كنظن تخرج الريال رابحة او على الاقل كانت غتهدد مرمى البارصا اكثر ، حيث ب مهاجم وهمي غادي تخلي لعابة دالوسط يديرو دوك الهربات الغير متوقعين و خط الدفاع مكيديرش ليها الحساب. | ary_Arab | 260 |
Football B'darija - فوتبول بالداريجة | ميطا زوينة و متوقعة تكون بهاد المستوى نظرا لطريقة لعب البارصا ، الريال كانو المتحكم الأكبر فالشوط و دخلو باش يماركيو بكري و لكن خطة الاورجو من البارصا خلات غاع المحاولات ديالهم وراهم الراية د حكم الشرط.
البارصا كانو خطيرين ايضا و كانو غادي يماركيو ماشي مرة ماشي جوج ، ماتش زوين و كل واحد كياخد حقو خاص غي البيوت. | ary_Arab | 261 |
Football B'darija - فوتبول بالداريجة | فين ما كانت عندي الفرصة كنحاول نتفرج ف ماتشات فولهام بقيادة ماركو سيلفا ، كما ديما كنقول كنظن هو افضل مدرب نص نص فالدوري.
الطريقة كيفاش كيوجد فرقتو لكل ماتش كيعطيهم افضل فرصة للانتصار و ما تبقا على اللعابة.
مدربين د الفرق منتصف الجدول عندهم جودة كبيرة و يقدرو يدربو مرتاحين ف فرق اكبر ، الا كان عندكم الوقت بقاو تكترو من ماتشاتهم و تشوفوهم علاش قادين. | ary_Arab | 262 |
Football B'darija - فوتبول بالداريجة | الرسمية بحال ديما. | ary_Arab | 263 |
Football B'darija - فوتبول بالداريجة | 🚨 تشكيلة ريال مدريد للكلاسيكو :
لونين
ميندي - روديغير - ميليتاو - فاسكيز
كامافينغا - تشواميني - فالفيردي - بيلينجهام
فينيسيوس - مبابي | arb_Arab | 264 |
Football B'darija - فوتبول بالداريجة | غوارديولا كان كيدور كورة ، كيعتامد على الهربات ديال الأجنحة و التمريرات ديال دافيد سيلفا و دي بروين فالتحولات باش يقتل الخصم ، المشكل فهادشي هو ان الفراقي لي غادي تنعس ليك اللور و عندها الجودة فالتحولات و وسط الميدان تقدر تغلبك.
ف البريمييرليج ، غوارديولا ربح الدوري ب جيسوس راس حربة ، ستيرلينغ فودين غوندوغان مهاجمين وهميين ، غوارديولا اختصاصي فالانتصارات فالدوريات و الريتم الطويل و يقدر يتأقلم على غياب اي لاعب و على اي خصم.
الإشكال كان ف دوري الابطال و كيفاش الفرق كتلقا ليهم الدوا ، غوارديولا قلب المنظومة على قدها باش هالاند يتأقلم و فنفس الوقت غادي يأمن شوية الدفاع و غادي يجري على كانسيلو زينشينكو..
هاد التضحيات كاملة ممشاتش فالخاوي ، هالاند ماكينة تهديفية والفرقة كتغلب الماتشات مرتاحين ، مكاينش شي حاجة ماربحاتهاش قبل هالاند ماكيربحوهاش دبا ، بل ولاو خطر اكبر فدوري الأبطال و الفريق مزال مستقر و عندو خطورة اكبر فالكاري ، الفريق مبقاتش ممتع كي كان و لكن من حد الانتصارات كاينين ؟ كلشي كاين. | ary_Arab | 265 |
Football B'darija - فوتبول بالداريجة | نابولي ربحو ليتشي و كيعززو الصدارة ديالهم لجولة اخرى ، الفارق غادي يزيد يكبر مع المنافسين حيت اليوفي لاعبين ضد الإنتر.
كونتي بدا الموسم بخسارة و كلشي انتاو و قال ان خونا منتهي ، من تما ما خسر و ربح اغلب الماتشات. | ary_Arab | 266 |
Football B'darija - فوتبول بالداريجة | من اصل ستة الماتشات ل بلال الخنوس مع ليستر ف جميع المسابقات لعب غي جوج ماتشات أساسيين ، ضد ساوث دار شي لقطات و لكن بشكل عام؟ مزال بعيد على النيفو ديال البرمييرليج.
الفرق د البرمييرليج كتهتم بالثنائيات ، خاصك تكون ماكينة ضغط بدون كرة و تحاول تدخل فأي صراع و تحاك مع بنادم و ماتكونش مرخي ف لعبك ، المشكل ان بعض المدربين كيشوفو هادشي هو السر الوحيد للنجاح فالدوري و من زهر الخنوس أحد المدربين لي كيفكرو هكا هو ستيف كوبر.
نتمناو يقلب الوضعية فالماتشات الجايين ، باقي الحال عليه و باقي صغير ، لعاب دار خطوة مزيانة و خرج من بلجيكا ، ما عليه الا يرفع من الحدة ديال التدريب و يتسنى فرصتو يا مع كوبر يا مع المدرب الجديد لا بدلوه. | ary_Arab | 267 |
Football B'darija - فوتبول بالداريجة | فالمواجهات الاخيرة لي دازت بين الفراقي مكانش داك الجو لي يستاهل هاد الماتش ، الكلاسيكو خسر الكثير و مابقاوش الماتشات كيفرجو و مبقاتش ديك الندية و المنافسة من الفراقي بجوج كما كنا موالفين.
التغطية الإعلامية نقصات و الكثير من الناس لي ماكيشجعوش الفريقين مبقاوش كيتسوقو للماتش ، بزاف شاف ان كلاسيكو العالم خسر المكانة ديالو ل ماتش مانشستر سيتي و ليفربول مع غوارديولا و كلوب و من حقهم.
و لكن كاينة شي حاجة لي مخلية هاد النهار د الكلاسيكو كيعني شي حاجة ، الفراقي بجوج فالنيفو و بجوج غادي يبغيو يفرضو ذاتهم على بعضياتهم ، فاش كنقولو انهم بجوج فالنيفو اي بجوجهم كيسلخو عباد الله فأوروبا كما كانو موالفين يديرو ، فرصة للريال باش تشد البارصا و فرصة للبارصا باش تدير حق ستين متر مع الريال.
صباحكم مبروك ، صباح الكلاسيكو. | ary_Arab | 268 |
Football B'darija - فوتبول بالداريجة | تشيلسي قدرو يبدلو التشكيلة كاملة لي دخلات ضد ليفربول ، جوج تشكيلات 22 لعاب مبدل و مكاينش اختلاف كبير فالمستوى.
تشيلسي استافد من البلان ديال أنه ضروري غيكون ماتش ف الكونفيرنس او الكؤوس المحلية فالسيمانة باش يديرو لكلشي خاطرو و كلشي يلعب دقائق ، فنفس الوقت الحداش الاساسيين مغاديش يكون عليهم واحد الثقل كبير و غادي يلعبو غا ماتش فالسيمانة.
كيفاش فرقة جمعات هاد الخير كامل ديال لعابة فمدة وجيزة بدون ما يتعاقبو را العجب ، تشيلسي داروها بالإتحاد و استغلوا ثغرات بساط دارو بيهم ما بغاو. | ary_Arab | 269 |
Football B'darija - فوتبول بالداريجة | الحصان الاسود فالبرمييرليج لحدود الساعة هو نوتنغهام فورست ، فريق غادي يكون الند بالند مع غاع الفراقي.
نونو سانتو جابو ليه لعابة لي بغاهم و لقا التوليفة لي كان كيوجد فيها من النهار لول فاش جا.
المميز ف البريمييرليج هو ان كل عام كتبان فرقة و كتزاد على الكوكبة دالناس لي تقدر تعدب اي فرقة ، دوري ماكيرتاحش و ديما الجديد. | ary_Arab | 270 |
Football B'darija - فوتبول بالداريجة | " كان الحلم ديالي هو نلعب بحال رياض محرز ، كنت كنسول ايديرسون عليه فالمنتخب و كيفاش كيطريني ، قاليا خونا مجنون ، كنت ديما كنتفرج فيه فاش كنت فالبرازيل و كنحاول نقلدو "
" قررت انني ناخد النمرة لي كانت عندو مع مانشستر سيتي باش نكمل اش بدا هو هنا ، كنت صيفت ليه ميساج ف انستا و هو يجاوبني و دار ليا متابعة ، حاجة واعرة انه كيتفرج فيا دبا و كيشجعني "
تا حاجة ما جات فالصدفة ، أوجه التشابه فطريقة اللعب و الجرية و كلشي كان مخدوم عليه من سافينيو لسنوات باش بنادم يقول بلي خونا محرز محطوط ، الناس كتخدم. | ary_Arab | 271 |
Football B'darija - فوتبول بالداريجة | يمكن هاد الويكاند هو الأفضل من لي بدا الموسم ، حرفيا غادي تحير فاش تفرج خصوصا نهار الاحد فين كاينين ماتشات واعرين فنفس التوقيت تقريبا
- السبت 17h30 : ايفرتون x فولهام
- السبت 20h00 : ريال مدريد x برشلونة
- الاحد 15h00 : تشيلسي x نيوكاسل
- الاحد 15h00 : وست هام x المانيو
- الاحد 15h00 : كريستال بالاس x توتنهام
- الاحد 17h30 : ارسنال x ليفربول
- الاحد 18h00 : انتر ميلان x اليوفي
- الاحد 18h30 : ريال بيتيس x اتليتيكو مدريد
- الاحد 20h45 : فيورنتينا x روما
- الاحد 20h45 : مارسيليا x باريس سان جيرمان. | ary_Arab | 272 |
Football B'darija - فوتبول بالداريجة | كييزا مغاديش يكون ضد ارسنال هاد الويكاند و نوع الإصابة مامعروفاش ، اللعاب لعب غي ماتش ف كأس الرابطة و دخل احتياطي ضد بورنموث و هو يغبر.
كيبان ان كييزا من دوك لعابة لي قضات عليهم الركبة ، مبقاش سريع و خفيف كما كان و أيضا مبقاش قادر يلعب فالريتم العالي ، السيد مبقاش قادر يقصر جوج ماتشات كل سيمانة | ary_Arab | 273 |
Football B'darija - فوتبول بالداريجة | ف الكأس الأرجنتيني و الماتش لي جمع بين خيمناسيا و بوكا جونيورز ، البلبالة غتنوض بين جماهير الفراقي بجوج الشيء لي غادي يخلي البوليس يتدخل و يبدا الصراع ديالهم مع الجمهور.
خوان رومان ريكيلمي الرئيس ديال البوكا غادي يغادر البلاصة فين كان مريح و غادي يجي يوقف الوسط بين جمهور البوكا و البوليس ، غادي يطلب من البوليس انهم يتكالماو و فنفس الوقت غادي يخلي جماهير البوكا فبلاصتهم و يرجعهم باش مايرتاكبوش شي حاجة يندمو عليها.
تصويرة غادي تبقى خالدة ، ريكيلمي من غير انه كان لعاب كبير الا انه شخص زوين و مربي وأخلاق ديالو عالية و هادشي أهم . غادي نحاول نخلي ليكم واحد الفيديو فكومونطيرات لا متضربش. | ary_Arab | 274 |
Football B'darija - فوتبول بالداريجة | مورينيو هو مورينيو، خاصو ضروري يتطرد ف ماتش كبير | ary_Arab | 275 |
Football B'darija - فوتبول بالداريجة | علا سلامتو ، ماتش زوين يماركي فيه باش ترجع ليه شوية ديال الثقة بعد كمية هائلة ديال الفرص الضائعة. | ary_Arab | 276 |
Football B'darija - فوتبول بالداريجة | الله اكبر ، انا لله و انا اليه راجعون ، عبد العزيز برادة اللاعب السابق للمنتخب المغربي مات ب سكتة قلبية.
الله يرحمو فهاد النهار. | arb_Arab | 277 |
Football B'darija - فوتبول بالداريجة | - ها واحد الpارتية من الكتاب ديال زينشينكو " believe " :
"خاصنا نتعلمو نبقاو محافظين على نفس الريتم حتا فين كيوصلو العطل ، ف النص د الموسم كنت مشيت ل جنوب فرنسا و شفت ف انستا بلي بيرناردو تاهو كاين تما ، صيفط ليه ميساج قلت ليه لا كتعرف شي تيران تما باش نحركو شوية ، و هو يقوليا لاش بغيتي تيران قلت ليه باش نطريني ، قاليا علاش ؟ واش باغي تربح الدوري تاني ؟ غير نسى ، بقا فداركم حسن " | ary_Arab | 278 |
Football B'darija - فوتبول بالداريجة | دراري واحد الطلب بسيط ، الا كنتي متتبع للباج فهاد الأشهر الأخيرة لي دازت و عندك ما يتقال فحقها ديرو تقييم للباج و عطيوها شحال ما بغيتو و لي فنظرك تستاهل ، اي انتقاد غادي ناخدوه بعين الاعتبار و نحاولو نحسنو من راسنا. | ary_Arab | 279 |
Football B'darija - فوتبول بالداريجة | تين هاغ:
" انا و مورينيو بجوج ربحنا ألقاب فالاعوام لي دازو ، و لكن خاصك تثبت راسك كل عام و لا غادي تبدا تلقى الانتقادات من غاع الجوايه "
اكبر سنطيحة شفت فالمدربين ، مدرب خلا الفرقة كتلعب أسوء كرة ليها منذ سنوات طويلة و زايدها بالهضرة ، فريق غير منظم و كيخلي شوارع فالدفاع و الفرقة كتصرف كل عام و ماكتبدل تا لعبة ، تين هاغ فاش جا كان مكلف ايضا بالصفقات و جابو ليه لي بغا ، صدق مغرقهم بالكوارث..
ربحتي كأس الإتحاد و الرابطة واخا ، و لكن را هادشي ما كيعني والو لا ضحيتي او بمعنى اخر ماقديتيش تلعب على طوب فور و المركز دالفرقة فكل عام غادي و كيهبط ، بحال هكا را رباح د الكؤوس ماعندهم تا معنى الا مقدرتيش تفرض راسك فالدوري. | ary_Arab | 280 |
Football B'darija - فوتبول بالداريجة | هادي اول مرة ليفربول كتقدر تربح 11 ماتش فأول 12 ماتش فالموسم ، و هادي اول مرة ليفربول كتربح أول ستة الماتشات برا تيرانهم متابعين.
هاد الويكاند عندهم تحدي صعيب و ماتش ديال تأكيد الذات ضد ارسنال ، خصم ماساهلش و لي مبقاش كيعرف الانهزام ضد طوب 6 منذ مدة هادي.
ارني سلوت ما خلا للصحافة ما تقول ، على الدخلة فرض راسو و حقق نتائج ماشي عادية و كمل منين بدا كلوب. | ary_Arab | 281 |
Football B'darija - فوتبول بالداريجة | صباح الخير ، عارف ان اليوم اليوروباليج و الكونفيرنس ليغ و تا حد ما مسوق غي هو كاين ماتش يستحق الفرجة..
فنربخشة ضد المانيو ، امرابط و فريد غادي يلعبو ضد فريقهم السابق المانيو ، و الاهم هو مورينيو غادي يرجع يلعب ضد الفرقة لي ما خلا ما قال فيها و معروف عليه كيموت على بحال هاد الماتشات و كيخلق فيهم واحد الجو بووحدو.
الماتش مع 20h00 و كيبان ليا هو الوحيد لي يستاهل نشوفوه ، كونوا فالموعد. | ary_Arab | 282 |
Football B'darija - فوتبول بالداريجة | ما خلا تا طريقة ، ديما الجديد مع هالاند. | ary_Arab | 283 |
Football B'darija - فوتبول بالداريجة | اللعاب ماشي ضروري يدريبلي فرقة باش يتسمى واعر و يكون خفيف بحال الريشة ، بغيتي اللعب ديال فيفا ستريت را موجودين وشوف شحال من واحد فيهم فين شادها دبا و واش كيلعب اساسي..
ربط فكرة اللاعب الواعر ب " joga bonito " و برازيلي ماكيدريبليش و تقارنهم مع علماء جيلهم لي موحال غادي يتكررو را تقليل كبير من اللاعب.
اللاعب من الشوفة كيبانليك واش عندو ولا ماعندوش و ميحتاجش يدريبلي باش تعرف ، اللعابة لي كيجيوك محدودين حيث كتشوف منظور الدريبل كمقام اساسي ، هما لي كتلقاهم قتالة فالثلث الأخير و كيساهموا كل ماتش لا بصناعة فرص محققة للتسجيل لا بمساهمات من اهداف و اسيستات و ديما كيخليو البصمة ديالهم فلماتش.
خاص تعرف ان كل لعاب كيجيك ' محدود ' مخبي واحد الإمكانيات خاص غي المدرب يلعب عليه و يحرروا. | ary_Arab | 284 |
Football B'darija - فوتبول بالداريجة | كلشي فرحان و متوقع موسم كبير من اتليتيكو مدريد ، سيميوني و مؤتمراته كالعادة كيخرج يحمس قبيلة على قدها ، كيقدمو ماتش كبير ف الديربي ضد الريال ، كيلعبو ضد البارصا كيبانو مساكن و كيخرجو من جميع البطولات ف شهر 2 ، الشهرين الأخيرين كيشدو واحد الفورمة خيالية و كيساليو الثالثين فالليغا..
هادي هي دورة حياة سيميوني مع اتليتيكو فالسنين الأخيرة و سكريبت كيكون واجد فالبدية دكل عام ، جابو ليه غاع اللعابة لي بغاهم و عمر الفرقة بالأرجنتينيين و والو.
سيميوني قريب تاهو يخرج من الباب الصغير و يطرا ليه ما طرا ل فينغر مع ارسنال و يبداو الجماهير لي كيتغناو بيه ليل و نهار يطالبوا بالرحيل ديالو ، الكرة تطورات و سيميوني بقا فبلاصتو.
أتلتيكو كانو صغار قبل سيميوني و لكن الحياة مكتوقفش هنا ، الفرقة عندها الكاليطي لي يخليها على الأقل تلعب كرة زوينة و تقارع جميع الفرق بلاصت هاد الشوهة لي كيقدمو دبا. | ary_Arab | 285 |
Football B'darija - فوتبول بالداريجة | بيت كيوضح ليك التفاهم العالي لي كاين بين يامال و رافينيا ، pاس عبااار و الكونطرول ديال رافينيا و الطريقة كيفاش حط كورة و جرا بيها تحت الضغط من جوج لعابة را شي حاجة استثنائية.
البارصا قال للعالم اليوم بلي ملي يجبد شي واحد سميتهم ، يسطروا عليها ب ستيلو حمر. | ary_Arab | 286 |
Football B'darija - فوتبول بالداريجة | تصويرة كتشفي الغلايل ل غاع البارصاويين.. | ary_Arab | 287 |
Football B'darija - فوتبول بالداريجة | لاعب عجيب يا صحيبي ، خسارة نقص بدنيا بزاف و مبقاش كيوفر بزاف و لكن الكرة فرجلو مزيكة..
يماركي من اي وضعية و اي طريقة ، يصنع من اي بلاصة و بجميع الطرق ايضا.
لا بغات البارصا تكمل الماتش بيخير ماتخليش هاد بنادم يشد كورة بوحدو الوسط ، غير وفر ليه جراية و سير سلم على الشهداء.
من احسن المهاجمين لي تفرجت فيهم و احد القلال لي تجمعوا فيه صفات الكمال الكروي. | ary_Arab | 288 |
Football B'darija - فوتبول بالداريجة | أداء كبير للبارصا ف الشوط الأول و يستاهلو يخرجو رابحين عطفا على اش دارو بعد تعادل البايرن ، تا حد ما كان متوقع ان البارصا غادي تزيد تماركي بعد بيت كين و لكن البارصا فرضات الشخصية ديالها.
هانزي فليك كيشوف بلي هادي هي احسن وسيلة غادي تخليه يربح ماتشات و ميهمش الكاليطي دالخصم ، الفريق طاير و فارض راسو فلماتش و ما خلا لينا مانقولو.
من الأسباب لي خلات الفرقة تصمد من ضغط البايرن هو أن يامال ، بيدري ، بالدي و آخرون خرجو الفرقة من الضغط و خرجو من شي وضعيات صعيبة ، فاش كتخرج من ضغط البايرن فالثلث الاول كيتحلو ليك البيبان و هادشي لي استاغلاتو البارصا. | ary_Arab | 289 |
Football B'darija - فوتبول بالداريجة | راية د الامازيغ ف التيران د بريست ضد ليفركوزن ف تشومبيونز ليغ ❤️ | ary_Arab | 290 |
Football B'darija - فوتبول بالداريجة | الطريقة كيفاش رجع بيها من الرباط الصليبي بهاد الجودة و بهاد السرعة را تحسب له ، فيرتز بادي الموسم جاعر كما سالا السابق و مزال محافظ على الإستمرارية ديالو.
ثاني هدافين دوري الأبطال بعد هاري كين ، و مزال العاطي يعطي. | ary_Arab | 291 |
Football B'darija - فوتبول بالداريجة | يوناي ايمري حاليا هو المدرب لي عندو اعلى نسبة انتصارات ف تاريخ استون فيلا ب 55.7% ، باقي ليه غي خمسة الماتشات و يكمل 100 ماتش مع الفرقة.
ماكندويوش هنا على فرقة صغيرة بل استون فيلا يا صاحبي، تخيل انه ف هاد 95 ماتش لي دربهم هزهم من مراكز الهبوط و حطهم مع طوب فور ، لعب معاهم الكونفيرنس ليغ و دبا متصدر دوري الأبطال بشحمه و لحمه و ربح بايرن ميونيخ.
احسن مدرب شفتو كيهز فرقة عادية و كيحطها تناطح مع الكبار و هادشي بالنسبة ليا إنجاز لا يقل على التتويج بالألقاب واخا سميتك مغاديش تذكر بزاف و لكن هادشي كيبقى فالأدهان. | ary_Arab | 292 |
Football B'darija - فوتبول بالداريجة | ف حالة مكانتش فراسكم ، انور الغازي ماركا هاد الويكاند اول بيت مع كارديف سيتي ضد بلايموث مع فرحة كبيرة من عشرانو لي باينة داعمينو و علاش لا يكون سبب باش يحل ليهم دماغهم.
كلنا عارفين بلي المواقف ديالو غلبات على الكاريير ديالو ، السيد ربح قضية ضد فرقتو القديمة و تبرع بالفلوس لي ربح ل غزة و زيد و زيد.
سميتو ديما غتبقى فالأدهان ديال كل مسلم و شخص عاقل ، معروفين المغاربة الهولنديين بشكل عام بأنهم كيعرفو غير الله و شادين الطريق و انور الغازي واحد منهم. | ary_Arab | 293 |
Football B'darija - فوتبول بالداريجة | اغلب الفرق لي جابو 9 و 7 نقاط فأول ثلاثة الجولات دازو لدور 16، الإشكال كيبقى ف واش غادي تكلاسا مع 8 لولين ولا غادي تزيد عليك جوج ماتشات يعمرو ليك الجدول و تكتر من إحتمالية الإصابات و تدخل ف احتمال انك غادي تقصى و خاص تكون القرعة رحيمة بيك..
كنظن ان خمسة الإنتصارات كافية باش تدوز مع 8 لولين ، فالجولات الجايين غادي تشعل بين المواجهات الكبار الشيء لي غادي يزيد من إحتمالية نشوفو فرق بحال بنفيكا استون فيلا ليفركوزن كيدوزو مباشرة لدور 16.
فالأخير مكنظنش يكونو مفاجئات كبيرة ف 24 مركز الأول و لكن العافية غادي تشعل على 8 مراكز لولين ، من المتوقع نشوفو ماتشات كبار ف دور 16 مكرر. | ary_Arab | 294 |
Football B'darija - فوتبول بالداريجة | صباح الخير ، اليوم غادي يكون تحدي للبارصا قبل البايرن باش يدوزو واحد العقدة نفسية و يوصلو سميتهم ل اوروبا.
احسن سيناريو كان يقدر يكون للبارصا هو يلعبو مع البايرن ف الدور الأول، الفريق شاد فورمة و كيعيش فترة زوينة و خاص يتحاك مع الكبار فالدور الأول بلاصت ما يوصل خاوي و يتصيد فالثمن النهائي..
اليوم غادي نعرفو واش منهم ولا مامنهمش ، اما بالنسبة للبايرن ف كيبقى تحدي جديد ل كومباني خصوصا ضد فريق كيمتاز بالاستحواذ و الضغط العالي وكيلعب ب اسلوب مشابه ، كومباني كيبغي دائما يفرض الكرة ديالو ضد اي واحد و غادي نشوفو واش غيقدر على هادشي قدام فريق متمرس فالكرة الجميلة و السيطرة على الخصم. | ary_Arab | 295 |
Football B'darija - فوتبول بالداريجة | كندور ما عليا ما بيا و انا نلقى هاد السكرين لي لا اظن غادي تكون عليه الهضرة بزاف حيت ماطراش فماتش كبير و مكانش بنادم كيتفرج..
بحكم مشاهدتي الكافية للبريمييرليج و ماتشات ارسنال را هدا هو ارتيتا ، بنادم خدا مغالطات انه تلميذ غوارديولا و نقل منو بزاف الحوايج في حين ان واحد كيشرق و واحد كيغرب.
ارتيتا مدرب متوازن ، غادي يبريسي عليك تا يخنقك وقتما رشقات ليه ، و غادي ينعس كلشي وقتما رشقات ليه ، هادشي ماعندوش علاقة ب واش لاعب ضد مانشستر سيتي ولا ايبسويتش را كلشي بحال بحال عندو ، الاختلاف كيبقى غي ايمتا يبريسي ل داخل و ايمتا لا و ضد الفراقي الكبار و لي عندهم جودة بطبيعة الحال غادي ياخد احتياط اكبر.
داكشي علاش كتجيني فشكل ان لعاب بحال بوكايو ساكا كيخرج بمساهمات كتار بالرغم من انه كنشوفوه كظهير اكثر من كجناح نفس الشيء بالنسبة لمارتينيلي ، زيد عليها كيشدو كواري حدا التوش و ماشي فالعمق بحال اغلب نجوم الفراقي لاخرين .. اللعب فهاد السيستم مرهق بزاف للاجنحة و خاصهم يديرو خدمة كبيرة دفاعيا ، داكشي علاش كل عام كتسمع أن ارسنال خاص يجيبو فلان و فلان و لكن ارتيتا كيكتافي بداكشي لي عندو حيث عارف مغيلقاش حسن منهم دفاعيا. | ary_Arab | 296 |
Football B'darija - فوتبول بالداريجة | القضية حامضة عند باريس و التأهل ديالهم الا طرا غادي يكون ب 66 كشيفة..
صراحة رغم ان الفرقة على قد الحال و لكن القرعة مارحماتهمش ، تخيل اسهل الماتشات لي عندك يكونو ضد ايندهوفن، شتوتغارت و سالزبورغ برا التيران!
باريس دبا عندهم 4 نقاط من 3 ماتشات و مزال غادي يلعبو مع اتليتيكو ، مانشستر سيتي و بايرن ميونيخ!
الفريق خاص يشكر غازانيغا حارس جيرونا على داك البيت على راسو فدقيقة +90 ، اما الفريق كان غادي يكون بدون رباح. | ary_Arab | 297 |
Football B'darija - فوتبول بالداريجة | رودريغو دوز الفترة ديالو و غبر ، بيلينيجهام دوز الفترة ديالو و داز ، مبابي كيدوز حاليا فالفترة ديالو ، الثابت الوحيد هو فينيسيوس جونيور.
كل مرة كيعطي ل شي حد فرصة باش يطلع للطوب دالفرقة ، كيحتافل معاه و يطلع السطوك ديالو ، كتجي فرصتو مكيعطلهاش و ما كيبقى تا حد كيبان قريب ليه فالنيفو.
ها علاش بالون دور! | ary_Arab | 298 |
Football B'darija - فوتبول بالداريجة | ثلاثة الجولات دازو و ايمري ربح غاع الماتشات ديالو منهم ماتش ضد البايرن ، هدا هو الترتيب الحالي و المؤقت علا ما يتلعبو الكمالة غدا ان شاء الله.
* 8 لولين كيدوزو نيشان لدور 16 ، من 9 تل 24 غادي يزيدو عليهم جوج ماتشات الي روتور و غادي يلعبو دور 16 مكرر. | ary_Arab | 299 |
Football B'darija - فوتبول بالداريجة | الريال طلعو الريتم على دورتموند فالميطا تانية و كلاوهم ، صعيب الفراقي لي يقدرو يجيريو ريتم الريال بصراحة..
دورتموند تاهما على قد الحال مساكن و خرجو بنتيجة فالشوط الأول اكبر منهم ، مهما كانت النتيجة لا مصفرش الحكم نهاية دالماتش ، نصيحتي ليك هو عمرك دير الماتش فكرشك.
المشاكل فالمنظومة الدفاعية مستمرة و خاصها الحل ، الفريق غادي يعاني ضد الخصوم الكبار من غير لا كانت كورتوا كلمتو كبيرة كالعادة. | ary_Arab | 300 |
Football B'darija - فوتبول بالداريجة | مغاديش نقول ان الخسارة متوقعة و لكن الكم الهائل د الفرص لي كانت كتلقاها الريال ف الليغا را مجاتنيش عجب هاد النتيجة ..
المنظومة الدفاعية ماخداماش و كتعول غي على كورتوا يخدم مود سوبر مان ، هجوميا الفرقة صنعات فرص كتار و من المتوقع انها مزال غتزيد تصنع حيت هادشي عمرو كان مشكل مع الريال. | ary_Arab | 301 |